
Comisia pentru buget, finanţe şi bănci

Bucureşti,   30.03.2004

Nr. 22/174

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea Legii nr.136/1995 privind asigurările şi reasigurările în România, cu care comisia noastră a fost sesizată în fond cu adresa Biroului Permanent nr.P.L.X-151 din 17 martie 2004.

PREŞEDINTE,



Parlamentul  României

Comisia pentru buget, finanţe şi bănci

Bucureşti  30.03.2004

Nr.22/174

RAPORT

asupra proiectului de Lege  pentru modificarea şi completarea Legii nr.136/1995 privind asigurările şi reasigurările în România

Cu adresa nr.P.L.X-151 din 17 martie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea Legii nr.136/1995 privind asigurările şi reasigurările în România.
La întocmirea raportului s-a avut în vedere avizul Consiliului Legislativ.

La lucrările comisiei au participat 25 deputaţi, din totalul de 26 membri ai comisiei.

Prezentul proiect de Lege are ca obiect de reglementare modificarea şi completarea Legii nr.136/1995 privind asigurările şi reasigurările în România, cu modificările şi completările ulterioare, în scopul corelării acestui act normativ cu directivele europene în domeniu. 

Noutăţile aduse prin proiect constau în extinderea noţiunii de asigurare obligatorie de răspundere civilă pentru pagube produse terţilor prin accidente de autovehicule, atât pe teritoriul României, cât şi în afara lui, asigurarea concordanţei legii în vigoare cu prevederile celorlalte acte normative, îndeosebi cu cele ale Legii nr.32/2000 privind societăţile de asigurare şi supravegherea asigurărilor, dezvoltarea atribuţiilor Comisiei de Supraveghere a Asigurărilor, eliminarea restricţiei prin care persoanele fizice şi juridice române erau obligate să încheie contractele de asigurare cu societăţi stabilite în România.

Potrivit prevederilor constituţionale, proiectul de lege face parte din categoria legilor organice.


Proiectul de lege, potrivit art.75 alin.(3) din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, precum şi cei ai Comisiei de Supraveghere a Asigurărilor, care au susţinut forma rezultată din prezentul raport.

In urma examinării proiectului de Lege pentru modificarea şi completarea Legii nr.136/1995 privind asigurările şi reasigurările în România, în şedinţa din 23 martie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
PREŞEDINTE,


SECRETAR,

Dr. Daniel Ionescu

ANEXĂ

Amendamente admise

asupra proiectului de Lege pentru modificarea şi completarea Legii nr.136/1995 

privind asigurările şi reasigurările în România

Nr.

crt.
Text iniţial
Text propus de comisie

(autorul amendamentului)
Motivare
Camera Decizională

1.
18. După articolul 20 se introduce un nou articol, articolul 201, care va avea următorul cuprins:

„Art.201 – În cazurile prevăzute de condiţiile de asigurare, la împlinirea termenului pentru care a fost încheiat, contractul de asigurare poate fi reînnoit, pentru o nouă perioadă, egală cu cea anterioară, dacă una din părţi nu îl denunţă.

 În cazul contractului de asigurare pe durată nelimitată, acesta se poate denunţa de oricare dintre părţi.

 După producerea evenimentului asigurat şi plata indemnizaţiei de asigurare, asiguratorul poate să denunţe contractul de asigurare.

 Asiguratul poate să denunţe contractul de asigurare după comunicarea de către asigurator a unor modificări dispuse prin condiţiile de asigurare.

În cazurile prevăzute la alin.1-4, denunţarea contractelor se poate face la termenele prevăzute de condiţiile de asigurare.”
18. După articolul 20 se introduce un nou articol, articolul 201, care va avea următorul cuprins:

- nemodificat.

- nemodificat.

Se elimină.

- nemodificat.

 Denunţarea contractului de asigurare de către una din părţi se poate efectua numai cu notificarea prealabilă a celeilalte părţi, care trebuie făcută cu cel puţin 20 de zile înainte de denunţare.
- nemodificat.


Pentru eliminarea posibilităţii ca asiguratorul să abuzeze nejustificat în denunţarea contractului de asigurare.

S-a transferat textul de la art.21 pentru o mai bună armonizare a cuprinsului întregului articol.
Camera Deputaţilor

2.
19. Articolul 21 se modifică şi va avea următorul cuprins:

„Art.21. – În cazul în care contractul de asigurare este modificat prin acordul părţilor, denunţat sau reziliat, plata ori, după caz, restituirea primelor se va face conform contractului de asigurare sau în baza unei hotărâri judecătoreşti definitive şi irevocabile.

 Denunţarea contractului de asigurare de către una din părţi se poate efectua numai cu notificarea prealabilă a celeilalte părţi, care trebuie făcută cu cel puţin 20 de zile înainte de denunţare.”
19. Articolul 21 se modifică şi va avea următorul cuprins:

- nemodificat.

Se elimină.
S-a transferat în cuprinsul articolului 201.
Camera Deputaţilor 

3. 
44. Alineatele 2 şi 3 ale articolului 56 se modifică şi vor avea următorul cuprins:

„La intrarea şi ieşirea din ţară, organele poliţiei de frontieră de la punctele de control pentru trecerea frontierei de stat a României vor controla documentele de asigurare şi vor solicita proprietarului, împuternicitului acestuia sau conducătorului autovehiculului, dovada plăţii primei de asigurare datorate.

 Persoanele neasigurate sau care nu pot face, la control dovada asigurării ori a plăţii acesteia, vor fi îndrumate să achite primele de asigurare la reprezentanţii asiguratorilor autorizaţi în acest sens.”
44. Alineatele 2 şi 3 ale articolului 56 se modifică şi vor avea următorul cuprins:

„La intrarea şi ieşirea din ţară, personalul poliţiei de frontieră de la punctele de control pentru trecerea frontierei de stat a României va controla documentele de asigurare şi va solicita proprietarului, împuternicitului acestuia sau conducătorului autovehiculului, dovada plăţii primei de asigurare datorate.

- nemodificat.


Pentru o corectă exprimare.
Camera Deputaţilor 

4.
47. Articolul 60 se modifică şi va avea următorul cuprins:

„Art.60. – În vederea protejării asiguraţilor, beneficiarilor asigurării şi terţelor persoane păgubite, prin contribuţia asiguratorilor, se constituie Fondul de Garantare, destinat plăţilor de indemnizaţii rezultate din contractele de asigurare facultative şi obligatorii, încheiate în condiţiile prezentei legi, în cazul constatării insolvabilităţii asiguratorului, conform art.31 alin.(2) din Legea nr.32/2000 privind societăţile de asigurare şi supravegherea asigurărilor, cu modificările şi completările ulterioare.

 Fondul se va constitui, administra şi utiliza de către Comisia de Supraveghere a Asigurărilor, care va stabili anual o cotă procentuală ce se va aplica asupra volumului primelor brute încasate de asiguratori din activitatea de asigurări directe. Această cotă va fi de maximum 10% din volumul primelor brute încasate de asiguratori din activitatea de asigurări directe. 

 În aplicarea prevederilor alin.2, Comisia de Supraveghere a Asigurărilor va adopta în baza legii norme prin care va stabili:

 a) modul de constituire şi reprezentare;

 b) modul de administrare şi structura bugetului de venituri şi 

 c) cheltuieli al fondului;

 d) procedura şi condiţiile de efectuare a plăţilor de la şi către fondul

 e) de garantare;

 f) tipurile de active în care pot fi investite resursele fondului de garantare;

 g) recuperarea plăţilor avansate din fondul de garantare;

 h) alte aspecte referitoare la fondul de garantare.

 În caz de deficit al Fondului de Garantare, Comisia de Supraveghere a Asigurărilor, pentru acoperirea obligaţiilor Fondului de Garantare, poate majora în cursul anului, contribuţia stabilită prin norme. 

 Sumele depuse la Fondul de Garantare nu pot fi urmărite silit.”
47. Articolul 60 se modifică şi va avea următorul cuprins:

„Art.60. – În vederea protejării asiguraţilor, beneficiarilor asigurării şi terţelor persoane păgubite, prin contribuţia asiguratorilor, se constituie Fondul de Garantare, destinat plăţilor de indemnizaţii rezultate din contractele de asigurare facultative şi obligatorii, încheiate în condiţiile prezentei legi, în cazul constatării insolvabilităţii asiguratorului, conform art.31 alin.(2) din Legea nr.32/2000 privind societăţile de asigurare şi supravegherea asigurărilor, cu modificările şi completările ulterioare.

 Fondul se va constitui, administra şi utiliza de către Comisia de Supraveghere a Asigurărilor, care va stabili anual o cotă de maximum 10% ce se va aplica asupra volumului primelor brute încasate de asiguratori din activitatea de asigurări directe. 

Disponibilităţile fondului astfel constituite vor fi plasate în instrumente financiare ale Trezoreriei Statului sau derulate prin aceasta: titluri de stat, depozite purtătoare de dobândă etc., în scopul unei cât mai bune fructificări a acestora.

 În aplicarea prevederilor alin.2, Comisia de Supraveghere a Asigurărilor va adopta în baza legii norme prin care va stabili:

 a) modul de constituire şi reprezentare;

 b) modul de administrare şi structura bugetului de venituri şi cheltuieli al fondului;

 c) procedura şi condiţiile de efectuare a plăţilor de la şi către fondul de garantare;

 d) recuperarea plăţilor avansate din fondul de garantare;

e) alte aspecte referitoare la fondul de garantare.

- nemodificat.

- nemodificat.


Creşterea gradului de siguranţă a plasamentelor.
Camera Deputaţilor 

5.
48. Articolul 61 se modifică şi va avea următorul cuprins:

„Art.61. – Se constituie Fondul de protecţie a victimelor străzii în vederea protejării celor păgubiţi prin evenimentele rutiere produse de autovehicule supuse înmatriculării, precum şi tramvaie, în care autorul a rămas neidentificat sau autovehiculul, respectiv tramvaiul, nu este asigurat pentru răspundere civilă auto.

 Asiguratorii autorizaţi să încheie asigurarea de răspundere civilă auto sunt obligaţi să contribuie la constituirea fondului, proporţional cu volumul de prime încasate pentru această asigurare, până la acoperirea obligaţiilor de plată ale acestuia. Această contribuţie nu va depăşi 5% din volumul primelor brute încasate pentru această asigurare.

 Fondul este destinat plăţilor de despăgubiri pentru vătămări corporale sau decese, dacă autorul a rămas neidentificat, respectiv plăţilor de despăgubiri pentru avarierea sau distrugerea de bunuri şi vătămări corporale sau decese, dacă autovehiculul, respectiv tramvaiul, a fost neasigurat.

 În cazul avarierii sau distrugerii bunurilor prin evenimente rutiere produse de autovehicule, respectiv tramvaie neasigurate, se poate stabili, prin norme, o fransiză care să rămână în sarcina victimei.

 Fondul de protecţie a victimelor străzii se va constitui, administra, utiliza şi prelua, în condiţiile normelor emise de Comisia de Supraveghere a Asigurărilor.”
48. Articolul 61 se modifică şi va avea următorul cuprins:

- nemodificat.

  - nemodificat.

 - nemodificat.

- nemodificat.

 Nemodificat.

 Disponibilităţile acestui fond pot fi investite în aceleaşi condiţii cu cele ale Fondului de Garantare.

 În caz de deficit al Fondului de protecţie a victimelor străzii, Comisia de Supraveghere a Asigurărilor, pentru acoperirea obligaţiilor acestuia, poate majora în cursul anului, contribuţia stabilită prin norme.”
Pentru corelarea prevederilor de la Fondul de protecţie a victimelor străzii cu cele de la Fondul de Garantare.


Camera Deputaţilor 

6.
49. După articolul 61 se introduce un nou articol, articolul 611, cu următorul cuprins:

„Art.611. – Cheltuielile de constituire, administrare şi utilizare se vor acoperi din disponibilităţile Fondurilor de protecţie.

 Disponibilităţile Fondurilor de protecţie se păstrează la bănci autorizate de Banca Naţională a României şi sunt purtătoare de dobândă. 

 Excedentul bugetului Fondurilor de protecţie la finele exerciţiului financiar se reportează în exerciţiul financiar următor cu aceeaşi destinaţie.

 Actul prin care se constată şi se individualizează obligaţia de plată a unui asigurator la Fondurile de protecţie prevăzute de prezentul capitol, întocmit sau emis, după caz, de către organele Comisiei de Supraveghere a Asigurărilor sau de administratorul fondurilor, constituie, potrivit legii, titlu de creanţă.

 La data scadenţei, titlul de creanţă devine titlu executoriu, în baza căruia Comisia de Supraveghere a Asigurărilor sau administratorul fondului, după caz, va declanşa procedura silită de recuperare a creanţelor, conform dispoziţiilor Codului de procedură civilă.

 Comisia de Supraveghere a Asigurărilor şi administratorul fondului au legitimare procesuală activă, în orice proces împotriva persoanelor aflate într-o relaţie juridică cu fondurile de protecţie, pentru obligaţiile de plată achitate sau care urmează cu certitudine să fie achitate de către fondurile de protecţie.

 În vederea recuperării sumelor cheltuite din fondurile de protecţie, Comisia de Supraveghere a Asigurărilor şi administratorul fondului au drept de regres împotriva entităţii care a determinat prejudiciul.”
49. După articolul 61 se introduce un nou articol, articolul 611, cu următorul cuprins:

„Art.611. – Cheltuielile de constituire, administrare şi utilizare se vor acoperi din disponibilităţile fondurilor prevăzute la art.60 şi art.61.

Excedentul bugetelor fondurilor prevăzute la art.60 şi art.61 la finele exerciţiului financiar se reportează în exerciţiul financiar următor cu aceeaşi destinaţie.

 Actul prin care se constată şi se individualizează obligaţia de plată a unui asigurator la Fondurile prevăzute la art.60 şi art.61, întocmit sau emis, după caz, de către organele Comisiei de Supraveghere a Asigurărilor sau de administratorul fondurilor, constituie, potrivit legii, titlu de creanţă.

 La data scadenţei, titlul de creanţă devine titlu executoriu, în baza căruia Comisia de Supraveghere a Asigurărilor sau administratorul fondului, după caz, va declanşa procedura silită de recuperare a creanţelor, conform dispoziţiilor Codului de procedură civilă.

 Comisia de Supraveghere a Asigurărilor şi administratorul fondului au legitimare procesuală activă, în orice proces împotriva persoanelor aflate într-o relaţie juridică cu fondurile prevăzute la art.60 şi art.61, pentru obligaţiile de plată achitate sau care urmează cu certitudine să fie achitate de către fonduri.

 În vederea recuperării sumelor cheltuite din fondurile respective, Comisia de Supraveghere a Asigurărilor şi administratorul fondurilor au drept de regres împotriva entităţii care a determinat prejudiciul.”
Pentru conciziunea textului.

Idem

Idem

Idem

Idem


Camera Deputaţilor 

7.
51. Articolul 63 se modifică şi va avea următorul cuprins:

„Art.63. – Constituie contravenţii, dacă, potrivit condiţiilor în care au fost săvârşite nu constituie infracţiuni potrivit legii penale, săvârşirea următoarelor fapte:

 a) refuzul asiguratorului autorizat de a încheia asigurarea obligatorie de răspundere civilă auto, la cererea asiguratului;

 b) neplata la termen, a sumelor destinate fondurilor de protecţie, precum şi a contribuţiei procentuale din valoarea primelor brute încasate aferente asigurărilor obligatorii;

 c) nedepunerea de către intermediarii în asigurări, la asiguratori, a sumelor încasate cu titlu de prime de asigurare;

 d) neplata la termen a despăgubirilor datorate din asigurarea obligatorie de răspundere civilă pentru pagube produse prin accidente de autovehicule, către terţele persoane păgubite sau către asiguraţi în condiţiile art.55 alin.3;

 e) lipsa notificării asiguratorului către asigurat despre obligaţia de plată a primei, cu 20 de zile înainte de împlinirea termenului de plată pentru cazul prevăzut la art.17 alin.2;

 f) necomunicarea de către brokerul de asigurare către asigurator, a producerii riscului asigurat, în termenul prevăzut în contractul de asigurare, în condiţiile art.19 alin.3;

 Contravenţiile prevăzute la alin.1 se sancţionează după cum urmează;

 a) pentru faptele asiguratorilor prevăzute la alin.1 lit.a), b), d) şi e), cu avertisment scris sau cu amendă de la 5.000.000 lei la 50.000.000 lei şi cu limitarea operaţiunilor, cu interzicerea temporară sau definitivă pentru asiguratori a exercitării activităţii de asigurare pentru una sau mai multe categorii de asigurări, sau cu suspendarea ori retragerea autorizaţiei asiguratorilor;

 b) pentru faptele administratorilor, directorilor sau directorilor executivi, prevăzute la alin.1 lit.a), b), d) şi e), cu amendă între 1-6 salarii medii pe societate, din luna precedentă, la data constatării faptei;

 c) pentru faptele agenţilor de asigurare, prevăzute la alin.1 lit.c), cu amendă de la 1.000.000 lei la 5.000.000 lei;

 d) pentru faptele brokerilor prevăzute la alin.1 lit.c) şi f), cu avertisment scris sau amendă de la 1.000.000 lei la 5.000.000 lei şi cu interzicerea temporară sau definitivă a activităţii definite la art.2 pct.6 din Legea nr.32/2000 privind societăţile de asigurare şi supravegherea asigurărilor, cu modificările şi completările ulterioare sau cu suspendarea ori retragerea autorizaţiei.

 Sancţiunile pentru faptele prevăzute la alin.1 lit.a), b), d) şi e) se aplică fie asiguratorilor prevăzuţi la alin.2 lit.a), fie persoanelor prevăzute la alin.2 lit.b).

 Încălcarea dispoziţiilor prezentei legi şi a normelor adoptate în aplicarea acesteia se constată de către persoanele anume împuternicite de Comisia de Supraveghere a Asigurărilor şi se sancţionează de Consiliul Comisiei de Supraveghere a Asigurărilor.

 Decizia de sancţionare este semnată de preşedintele Comisiei de Supraveghere a Asigurărilor şi produce efecte la data comunicării sale persoanei sancţionate.”
51. Articolul 63 se modifică şi va avea următorul cuprins:

„Art.63. – Constituie contravenţii, dacă, potrivit condiţiilor în care au fost săvârşite nu constituie infracţiuni conform legii penale, săvârşirea următoarelor fapte:

 - nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.

- nemodificat.


Pentru respectarea normelor de tehnică legislativă.
Camera Deputaţilor 

8.
52. Articolul 64 se modifică şi va avea următorul cuprins:

„Art.64. – Încălcarea de către persoanele fizice a obligaţiei de asigurare prevăzute la art.48 şi 56 constituie contravenţie şi se sancţionează cu amendă de la 25.000.000 lei la 75.000.000 lei şi cu reţinerea certificatului de înmatriculare a autovehiculului, până la prezentarea documentului privind încheierea asigurării.

 Încălcarea de către persoanele juridice a obligaţiei de asigurare prevăzute la art.48 şi 56 constituie contravenţie şi se sancţionează cu amendă de la 100.000.000 lei la 500.000.000 lei şi cu reţinerea certificatului de înmatriculare a autovehiculului, până la prezentarea documentului privind încheierea asigurării.”
52. Articolul 64 se modifică şi va avea următorul cuprins:

„Art.64. – Încălcarea de către persoanele fizice şi juridice a obligaţiei de asigurare prevăzute la art.48 şi 56 constituie contravenţie şi se sancţionează cu amendă de la 1.000.000 lei la 2.000.000 lei şi cu reţinerea certificatului de înmatriculare a autovehiculului, până la prezentarea documentului privind încheierea asigurării. 

 Constatarea şi aplicarea acestora se face de către personalul Poliţiei.”
Autori:

- dl. deputat Florin Georgescu – PSD;

- dl. deputat Eugen Nicolaescu – PNL.
Se corelează cu nivelul mediu al primei de asigurare anuale.
Camera Deputaţilor 

9.
55. Articolul 67 se abrogă.
55. Articolul 67 va avea următorul cuprins:

„Art.67. – Nivelul amenzilor de la art.63 şi 64 se va actualiza prin Hotărâri ale Guvernului în corelaţie cu evoluţia indicelui preţurilor de consum”.
Pentru respectarea normelor de tehnică legislativă.
Camera Deputaţilor 

10.
57. Articolul 69 se modifică şi va avea următorul cuprins:

„Art.69. – Organele de poliţie, unităţile de pompieri şi celelalte autorităţi publice competente să cerceteze accidente de autovehicule sau alte evenimente, după caz, vor comunica, la cererea asiguratorilor, în termen de cel mult 30 de zile de la solicitare, actele şi datele cu privire la cauzele şi împrejurările producerii riscurilor asigurate şi la pagubele provocate, în vederea stabilirii şi plăţii de către asiguratori a indemnizaţiilor de asigurare.”
57. Articolul 69 se modifică şi va avea următorul cuprins:

„Art.69. – Unităţile de poliţie, unităţile de pompieri şi celelalte autorităţi publice competente să cerceteze accidente de autovehicule sau alte evenimente, după caz, vor comunica, la cererea asiguratorilor, în termen de cel mult 30 de zile de la solicitare, actele şi datele cu privire la cauzele şi împrejurările producerii riscurilor asigurate şi la pagubele provocate, în vederea stabilirii şi plăţii de către asiguratori a indemnizaţiilor de asigurare.”
Pentru o corectă exprimare.
Camera Deputaţilor 

11.
58. După articolul 69 se introduc două articole noi, articolele 691, 692, care vor avea următorul cuprins:

„Art.691. – În toate problemele privind asigurările şi reasigurările în România se aplică prevederile prezentei legi.

 Pentru situaţiile nereglementate în prezenta lege, aceasta se completează cu Legea nr.32/2000 privind societăţile de asigurare şi supravegherea asigurărilor, cu modificările şi completările ulterioare, precum şi cu alte prevederi legale, aplicabile după caz.

 Art.692. – Comisia de Supraveghere a Asigurărilor adoptă în baza legii norme obligatorii în aplicarea prevederilor prezentei legi.”


58. După articolul 69 se introduc două articole noi, articolele 691, 692, care vor avea următorul cuprins:

- nemodificat.

 Art.692. – Comisia de Supraveghere a Asigurărilor adoptă norme obligatorii în aplicarea prevederilor prezentei legi.”

Autor: - dl. deputat Eugen Nicolaescu – PNL.

12.
Art.III. – Pe data intrării în vigoare a prezentei legi, disponibilităţile aflate în Fondul de protejare a asiguraţilor se preiau de către Fondul de Garantare.


Art.III. – Nemodificat.



Camera Deputaţilor 

13.
Art.IV – Prezenta lege intră în vigoare în termen de 10 zile de la data publicării în Monitorul Oficial al României.
Art.IV – Prezenta lege intră în vigoare în termen de 3 zile de la data publicării în Monitorul Oficial al României.
Conform prevederilor constituţionale.

